तुम तैयार हो?
यह कल करें तो चलेगा?
तुम्हें इमारत से बाहर निकलना होगा।
क्यों?
सब कुछ करने के लिए।
दोस्तों से मिलने, फ़िल्म देखने जाने, ख़रीदारी करने के लिए।
अंततः, नौकरी के लिए। वही तो मकसद है, है न?
कान में डालो।
मैंडी का फ़ोन है। वह तुम हो।
मुझे पता है।
हैलो?
हैलो।
ठीक है, समझ गई। मज़ेदार बात है। चलो। तुम तैयार हो?
तुम यह कर लोगे, ठीक है?
सब ठीक होगा।
बस लोग घूम रहे हैं। कोई बड़ी बात नहीं है।
तुम यह यकीनन कर लोगे। चलो।
बस एक ही ब्लॉक की बात है।
चलो।
हाँ!
ठीक है। तुम कर लोगे।
तैयार हो?
ए, मैं यहीं पर रहूँगी, ठीक है?
-ठीक है। -ठीक।
हाँ!
मैं यहीं हूँ।
बहुत अच्छा कर रहे हो। कैसा लग रहा है?
कोई बात नहीं, बस एक स्केटबोर्डर था। चला गया।
सब बिल्कुल ठीक है।
चिंता की कोई बात नहीं। चलते रहो।
-वह औरत मुझे घूर रही है। -वह औरत बस अपने बच्चे को टहला रही है।
-मुस्कुरा दो या आगे बढ़ते रह सकते हो। -आगे बढ़ूँगा।
शाबाश।
अच्छा, तो, कचरा उठाने वाला ट्रक है।
थोड़ा शोर होगा, पर कोई बात नहीं।
आगे बढ़ते रहो। तुम बहुत अच्छा कर रहे हो।
सब ठीक होगा।
थोड़ा ज़्यादा शोर था। कोई बात नहीं।
शाबाश।
तुम बहुत अच्छा कर रहे हो। तुम पर नाज़ है।
ख़त्म हो गया। तुम ठीक हो।
-वह रहा। -बस पहुँच ही गए। बहुत करीब हो।
कुत्ता!
हैरिसन!
शांत हो जाओ। बोलो मत! इसे परेशान कर रहे हो!
हैरिसन, कोई बात नहीं।
-कुत्ते को काबू में करेंगी, प्लीज़? रुको! -उसने इसे भड़काया।
धत् तेरे की।
जब भी कोई नया प्रोग्राम लागू होता है, तो बदलाव होने तय हैं।
मानता हूँ कि यह छोटे-मोटे बदलाव नहीं हैं।
हमें अपनी कमर कसनी होगी।
जब से इस नए इंटरफ़ेस की शुरुआत हुई है,
मैनेजमेंट में हर किसी की शिकायत आ रही है।
थोथे के साथ-साथ अनाज भी फेंकना पड़ेगा।
"थोथे के साथ-साथ अनाज।"
पर यह सीधे ऊपर से आया है।
-"सीधे ऊपर से आया है।" -मिलकर काम करो।
सबको शामिल करो।
यह मुश्किल और उलझन भरा हो जाएगा।
यह कहते हुए कि उसे खज़ाने को खोजने जाना है...
उसे खज़ाने को खोजने जाना है।
...लाभ और हानि का।
-उसने लाने को कहा... -मुझे पता है तुमने लिखा...
-वह ऐसा करता है। कोई बात नहीं। -सुड़क रहे थे।
योजना है पुराने इंटरफ़ेस पर वापस जाने की,
इस नई प्रोग्रामिंग को ज़्यादा से ज़्यादा शामिल करने की।
यह बिल्कुल बेवकूफ़ी भरी बात है।
-माफ़ करना? -जैक।
यह प्रोग्रामिंग की कम समझ को दर्शाता है।
शायद मेरे शब्द तुम्हारे स्तर के न हों।
मैं समझता हूँ। तुम्हारी समझ कम है।
-इसका यह मतलब नहीं था। -यही था। यह बेवकूफ़ है।
-तुम यह हर दिन कहते हो। -मैं कभी ऐसा कुछ नहीं कहा...
इसी वक़्त मीटिंग से बाहर जाओ।
-ए, पीछे हटो! मत... -जैक!
यह लो।
लाभ और हानि वाला पेज। खज़ाने की खोज ख़त्म।
हर बेची गई किताब, कीमत, माल-सूची, प्रकाशन की
शुरुआत से हुए लाभ और हानि की जानकारी।
जैसा मैंने कहा, उत्तम प्रोग्राम है।
-अब तुम्हें जाना चाहिए। -कहाँ?
एचआर में जेनिफ़र से बात करो।
-एचआर? नौकरी से निकाल रहे हो? -जेनिफ़र से पूछ सकते हो।
-इस अवधि का वेतन मिलेगा? -वह मेरा विभाग नहीं।
वेतन की अवधि के अंत तक का वेतन मिला तो,
रूम्बा एस9 प्लस ख़रीद लूँगा।
-वरना रूम्बा 860 लेना पड़ेगा। -इसी वक़्त चले जाओ।
-सच में? -मैं सबका एक-एक ले रहा हूँ
क्योंकि मुझे नहीं पता कि बाद में क्या खाने का मन करेगा।
आर्बीज़
"आपकी मदद का शुक्रिया" "आर्बीज़ में स्वागत है"
आर्बीज़ में स्वागत है।
हाँ, हैलो। क्या मुझे एक भुने गोश्त और चीज़ का सैंडविच,
एक चिकन टिक्का सैंडविच, कर्ली फ़्राइज़ का बड़ा कटोरा और...
तुम्हारी आँखें बहुत सुंदर हैं।
शुक्रिया।
और दो मीडियम कोक देना, प्लीज़।
-कुल 13.85 डॉलर हुए। -ठीक है।
हमें डेट पर जाना चाहिए।
पहली डेट मज़ेदार और बचकानी हो सकती है, जैसे आर्केड में होता है।
कॉस्मो ऑनलाइन यही कहता है।
और दूसरी डेट एक रेस्तराँ में होनी चाहिए,
ताकि हम एक-दूसरे को जान सकें।
पहली या दूसरी डेट पर सेक्स नहीं कर सकते, पर तीसरी वाली पर कर सकते हैं, ठीक?
क्या?
-यह कौन है? -मुझे नहीं पता!
-तुमने क्या कहा? -आर्बीज़ में स्वागत है।
नहीं। तुमसे सवाल पूछ रही हूँ।
-यहाँ सब ठीक तो है? -नहीं, बिल्कुल ठीक नहीं है।
इसने मेरे पति से कहा कि इसके साथ सोना चाहती है। आर्बीज़ में! तुम पागल हो?
तुम दफ़्तर में जाओ, मैं अभी आता हूँ।
-साँस लो। प्लीज़। -बस!
हम यहाँ किसी को पागल नहीं कहते। यह नामंज़ूर है, तो...
तुम्हारी कर्मचारी ने मेरे पति से कहा कि साथ सोना चाहती है
और तुम मुझे उपदेश दे रहे हो? मैनेजर का नाम बताओ।
-इसे फ़ौरन निकाल दो। -अच्छा, मैं माफ़ी चाहती हूँ।
-आपका खाना मुफ़्त है। ठीक? मुझे खेद है। -वाह-वाह!
ख़ैर।
-आपकी मदद का शुक्रिया। -ठीक है।
-एंड्रू! -ठीक है।
ऐज़ वी सी इट
हैलो, दोस्तो।
-कौन शुरू करेगा? -हैरिसन से बू आ रही है।
वह इतना मोटा जो है।
-हेडफ़ोन हटाओ। यह बदतमीज़ी है। -उन्होंने मुझे रसोई में भेज दिया।
अगर सैंडविच पर चटनी लगाती रहूँगी,
तो शादी करने का मौका कैसे मिलेगा?
-इसने बुरा शब्द कहा। -ज़बान संभालो।
-दोस्त इस तरह बात करते हैं? -यह मेरा दोस्त नहीं है।
तुम प्री-स्कूल से मेरे जिगरी दोस्त हो।
-तुम हमारे साथ रहने के काबिल नहीं। -यह है।
तुम्हारे परिवारों ने तीनों के लिए यह किराए पर लिया।
ताकि हम आत्मनिर्भर बन सकें।
-यह कभी आत्मनिर्भर नहीं होगा। -इसकी बात मत सुनो।
इसके माँ-बाप अमीर हैं, अधिकांश किराया भरते हैं।
वरना कोई तुम्हें यहाँ नहीं रखता।
हैरिसन, जैक शायद इस वक़्त थोड़ा परेशान है।
तभी ऐसा बोल रहा है, जो सच में नहीं सोचता,
और तुम बताओ कि तुम्हें वह कैसा लग रहा है।
-मुझे अच्छा नहीं लग रहा। -मैं समझती हूँ।
जैक, तुमने सुना?
मैं कभी किसी आदमी के साथ कैसे सोऊँगी?
ड्रामा क्लब में किसी के साथ डेट पर क्यों नहीं जाती?
-ड्रामा क्लब? नहीं, सामान्य इंसान चाहिए। -हाँ!
-डगलस का क्या? -डगलस?
-हाँ! -फिर अंदाज़ा लगाओ।
डगलस से सेक्स नहीं करूँगी।
-बिल्कुल कर सकती हो, अगर तुम चाहो। -ज़बान संभालो!
अब मैं यहाँ अक्सर रहूँगा।
तो, नहीं चाहता कि यहाँ पर हैरिसन की बू आए।
मैं टिंडर पर जाकर कोई प्यार करने वाला ढूँढ़ती हूँ।
-रुको, टिंडर पर नहीं जा सकती! -ठीक है। बंबल।
हम समूह में फ़ोन नहीं इस्तेमाल करते।
क्या मतलब यहाँ अक्सर रहोगे?
-दफ़्तर में कुछ हुआ? -मुझे निकाल दिया गया।
क्यों?
बहुत बुद्धिमान होने के लिए।
उन्होंने निकालने की वजह क्या बताई?
तुम नहीं जानती किससे जूझ रही हूँ।
ड्यूक यूनिवर्सिटी खेदसहित सूचित करती है
टिंडर नहीं, थोड़ी देर के लिए बंबल पर जाऊँगी।
मुझे नहीं रोक सकती, समझी?
ठीक है, बैठक स्थगित की जाती है। अलविदा।
-मैंडी, मैं नियम तोड़ रही हूँ। -हाँ, ठीक है।
जैक, बैठक स्थगित नहीं हुई है। जैक।
बैठक में वापस आओ।
जैक!
मैं बिल्कुल नाकारा हूँ।
तुम बर्कली लॉ स्कूल जा रहे हो। कोई राज्यपाल या सेनेटर बनोगे।
और मैं तब भी हैरिसन को बिना घबराए
कॉफ़ी शॉप तक चलकर जाने के लिए मना रही होऊंगी।
तुम फिर से एमकैट परीक्षा दोगी, मेडिकल कॉलेज के लिए आवेदन करोगी
और तुम एक प्रतिभाशाली, मशहूर न्यूरोलॉजिस्ट बनोगी
और ऑटिज़्म की समझ में नए मुकाम बनाओगी।
ठीक है।
ज़रूर।
ए, मेरी बात सुनो।
मेरे साथ रहने लगो।
मेरे साथ बर्कली चलो।
इस साल के लिए। जब फिर आवेदन करो।
हाँ, पर उन लोगों का क्या?
आठ महीने बाद उन्हें छोड़कर चली जाऊँ?
उनके लिए बदलाव बेहद मुश्किल होता है।
हमेशा से पतझड़ में जाने की योजना थी।
हाँ, पर मैं मेडिकल कॉलेज जा रही थी।
इससे ऐसा लगेगा कि उन्हें छोड़ रही हूँ।
मैंडी।
ऐसा कई लोगों के साथ होता है।
इस साल की छुट्टी लो।
फिर से आवेदन करने पर ध्यान दो।
और हौसला बनाए रखो।
हमें लेकर हौसला रखो।
यह सही है।
हमें यही करना चाहिए। मैं महसूस कर सकता हूँ।
हैलो। फ़ॉरेस्ट से बात कराएँगे?
हाँ, लाइन पर हूँ।
-क्या कर रहे हो? -नाश्ता कर रहा हूँ।
इस तरह चिवड़ा नहीं खाते। बेहद घिनौना है। उल्टी आ रही है।
-अपना मुँह बंद करो, हैरिसन! -चुप हो जाओ!
चुप हो जाओ! काम की बात कर रहा हूँ!
हाँ।
रूम्बा एस9 प्लस के बारे में फ़ोन किया है।
हाँ, फिर फ़ोन कर रहा हूँ।
मुझे बेवजह नौकरी से निकाल दिया गया।
कोई छूट है जिससे एस9 प्लस का दाम कम हो सके?
क्रेडिट कार्ड से नहीं ख़रीद सकता।
कोर्ट के निर्देश के अनुसार मैं कई साल तक
उधार नहीं ले सकता, जिसमें मैं अभी पड़ना नहीं चाहता।
ठीक है, मैं आपके फ़ोन का इंतज़ार करूँगा।
हम रूम्बा ख़रीद रहे हैं?
अभी पक्का नहीं है।
रेस्तराँ में खाना परोसते वक़्त
तुम किसी ग्राहक से ऐसा नहीं कह सकती।
वायलेट, तुम सुन भी रही हो?
वायलेट? वायलेट!
तो तुम्हें रसोई में काम करना पड़ेगा।
नौकरी न होने से तो बेहतर है न?
जॉन से बात करूँगा, ठीक?
हो सकता है एक दिन वह तुम्हें फिर काउंटर पर काम करने दे।
मुझे खरीदारी के लिए ले चलोगे? मुझे लेस वाली ब्रा ख़रीदनी हैं।
ज़रूरत नहीं है।
सेलेस्ट ने कहा मेरे स्तन अच्छे हैं, पर छोटे हैं, तो लेस वाली ब्रा चाहिए।
तुम्हें मेरे स्तन अच्छे लगते हैं?
भाई-बहन ऐसी चीज़ों के बारे में बात नहीं करते।
-समझी? -क्यों?
हम बस... हम ऐसी बातें नहीं करते।
साथ ही, कपड़ों के बारे में सेलेस्ट की मत सुनना।
क्यों?
तुम नहीं चाहोगी लड़के तुम्हें ओछा समझें।
फिर वे उम्मीद करेंगे कि तुम चीज़ें करो।
मैं करना चाहती हूँ।
-पर छिछोरों के साथ नहीं। -मैं 25 साल की हूँ।
मुझे एक प्रेमी चाहिए।
प्रेमी होना सामान्य बात है। मैं सामान्य होना चाहती हूँ।
ठीक है। तो ऐसा करते हैं।
अगर इस हफ़्ते ठीक रही, हफ़्ता अच्छे से गुज़ारा,
-तो सप्ताहांत पर खरीदारी पर ले चलूँगा। -वह तो बहुत देर हो जाएगी।
शायद उससे पहले मेरी डेट हो। अब मैं बंबल पर हूँ।
तुम क्या... बंबल नहीं। कोई डेटिंग ऐप नहीं।
-मैंडी ने इजाज़त दी। -न, उसने नहीं दी।
-हाँ, उसने दी। -ठीक है, मैं मैंडी से बात करूँगा।
-प्लीज़ डिलीट कर दोगी? -नहीं।
-मैंडी मेरी बॉस है... -मैं बॉस हूँ।
बहुत बुरे बॉस हो। नहीं चाहती कि तुम मेरे बॉस रहो।
यकीन मानो, मुझे भी बॉस नहीं बनना। पर प्लीज़, वह ऐप डिलीट करो।
-नहीं! -नहीं किया, तो मैं फ़ोन ले लूँगा।
-तुम मेरा फ़ोन नहीं ले सकते! -हाँ, ले सकता हूँ। तुम सौदा जानती हो।
तुम मेरा फ़ोन नहीं ले सकते!
-बाय। -तुम दुनिया के सबसे बुरे भाई हो।
-बेवकूफ़। -वायलेट।
-हर वक़्त तुम्हारी नहीं सुनूँगी। -वायलेट!
तुम्हारे कार्ड।
इन बकवास कार्डों से नफ़रत है!
-तुम बेवकूफ़ लगते हो। -शुक्रिया। बाय!
सबसे कम महँगा वाला। चिवड़ा सबसे महँगा है।
जॉर्ज, है न?
इस गुझिया को देखो।
मुझे गुझिया पसंद हैं।
हाँ, किसे नहीं होती? बेहद लज़ीज़ होती हैं।
अच्छा, तो तुम्हारे बस कॉफ़ी शॉप तक ख़ुद चलकर जाना होगा,
और तुम अपनी ख़ुद की गुझिया ख़रीद सकते हो।
द प्राइस इज़ राइट आ रहा है।
इस एपिसोड के बाद, हम वहाँ जाएँगे।
इसके बाद फ़ैमिली फ़्यूड है, फिर व्हील ऑफ़ फ़ॉर्चून। व्यस्त हूँ।
ठीक है, तो हम वह देख सकते...
एक सेकंड।
हम बाहर जा रहे हैं।
-हैलो। -हैलो।
-ज़रा बात कर सकते हैं? -हाँ।
हैलो, हैरिसन।
तुमने वायलेट से बंबल पर जाने को कहा?
-नहीं। -उसने कहा तुमने इजाज़त दी।
-मैंने ऐसा तो हरगिज़ नहीं कहा था। -वेतन का एक-तिहाई हिस्सा देता हूँ।
ताकि मेरी ज़िंदगी आसान बनाओ, कठिन नहीं।
शायद उसने मेरी बात का ग़लत मतलब निकाल लिया।
अच्छा, देखो।
मुझे पता है तुम ड्यूक जाने की कगार पर हो,
फिर भी इस पर ध्यान देना होगा। वायलेट दाँव-पेंच नहीं समझती।
-सब साफ़ कहना पड़ता है। -पता है।
-ज़रा अस्पष्ट हुए, तो फ़ायदा उठाती है। -समझ गई। उससे बात करूँगी।
ठीक है। बढ़िया। शुक्रिया।
और मैं कहीं जाने की कगार पर नहीं। ड्यूक में दाखिला नहीं मिला।
नहीं मिला?
कहीं भी दाखिला नहीं मिला?
पाँचों में से कहीं नहीं।
मुझे अफ़सोस है।
शुक्रिया।
तो, इसका मतलब तुम अभी रहोगी, है न?
हमें तुम्हारी जगह भरने की ज़रूरत नहीं है?
-हमने साक्षात्कार शुरू कर दिए। -हाँ।
असल में, मुझे पक्का नहीं पता।
मेरे प्रेमी ने उसके साथ बर्कली चलने को कहा है, तो बस...
तुम बर्कली जाकर क्या करोगी?
ज़िंदगी जियूँगी?
ठीक है।
ठीक। हाँ, बस हमें सूचित कर देना।
हाँ। ज़रूर। और मैं वायलेट से बात करूँगी।
हाँ, प्लीज़। शुक्रिया।
हैरिसन, बाद में मिलता हूँ।
बड़े डिब्बे। प्रत्येक डिब्बा...
पाँच! क्या!
एक और एपिसोड, फिर हम बाहर जाएँगे।
क्या?
नहीं, मैं नहीं कर सकती!
-हाँ। -तुम मुझे मुसीबत में डालोगे।
नहीं, वह...
ख़ैर, अगर तुम...
संपर्क में रहते हैं।
उसने मुझसे मैच किया।
उसने मुझे सुपरस्वाइप किया! मुझे लड़का मिल गया!
-बहुत ख़ूब। -हे भगवान!
अब मैं उसे मैसेज लिखूँगी।
"हैलो, ब्रैड।"
-मैंने लिखा, "हैलो, ब्रैड।" -हमने सुना।
यह तो कमाल हो गया।
वह मिलना चाहता है।
शाम 7:00 बजे द पर्पल पिग में।
मतलब वह पैसे वाला है।
-उसकी तस्वीर दिखाओ। -यह लो, देखो।
कितना प्यारा है।
-मैं तो इसे अपना बना लेती। हाँ, प्यारा है। -हाँ।
गोरे के हिसाब से।
-गोरे के हिसाब से प्यारा है! हाँ! -हाँ!
अपना बाकी का मेकअप लाती हूँ।
तुम पर वेंटूरा बुलेवार्ड स्कूल ऑफ़ कॉस्मोटॉलोजी का जादू चलाना होगा, यार!
-तुम कातिल हसीना दिखोगी! -मैं कातिल हसीना दिखूँगी!
-हाँ! -मैं कातिल हसीना दिखूँगी, यारो।
हाँ।
यह मेरी ज़िंदगी का सबसे अच्छा दिन है।
मेज़ पर चिड़ी का गुलाम है।
हुकुम का छक्का। बाकी अच्छे हैं।
चार की बोली लगाई, छह बनाए, दोगुना किया, कमज़ोर कर दिया।
-अच्छा खेले, जैक। -मैं अच्छी नहीं, आप बुरा खेलीं।
अगर आप पान चलतीं, तो एक सूट चल सकती थीं,
और मेरे दो कम हो जाते। आप बहुत बूढ़ी हैं।
शायद आपको अल्ज़ाइमर रोग है और आपको पान की बात याद नहीं रही।
माफ़ करना। यह एस्पर्जर के कारण है। इसने जानकर नहीं कहा।
जानकर कहा। इन्होंने बुरी बाज़ी खेली।
बेटा मज़ेदार है।
इसे यहाँ और लाया करो।
कितना सच्चा है।
हाँ, यह कहा जा सकता है।
बाकियों से हटकर है।
-इस बार पत्ते फेंट लीजिएगा। -हाँ।
हाँ।
हाँ, मैं जानता हूँ। माफ़ कीजिए।
और हम खर्च किए बिना बेसबोर्ड बदल देंगे, ठीक है?
एकदम सही जमेगा।
उन्हें फ़र्क भी नहीं पता चलेगा।
हाँ, पता है। पता है क्या तारीख हो गई है।
इन चीज़ों में बस...
हाँ, जब आप यूँ मन बदलते रहते हैं, तो... अच्छा। माफ़ कीजिए।
ठीक है।
अच्छा, मैं आपसे बात...
हैलो।
तुम यहाँ क्या कर रहे हो?
तुम मेरे फ़ोन का जवाब नहीं दे रही थी। तो, मैंने सोचा...
अच्छा, तो अब तुम मुझसे संपर्क नहीं कर पा रहे।
हाँ, कैसा महसूस होता है, वैन?
देखो, मैं अब और ध्यान दूँगा, ठीक है?
"ध्यान दूँगा?" यह"ध्यान दूँगा" क्या है? इसका क्या मतलब है?
मतलब अधिक ध्यान दूँगा।
मतलब, जैसे...
-तुम वह शब्द ही नहीं कह पा रहे। -हाँ, समर्पित।
समर्पित...
मैं रिश्ते के प्रति और समर्पित रहूँगा। अब चीज़ें ज़रा काबू में हैं।
मेरी बहन को नौकरी मिल गई, मेरा सुपरवाइज़र जेल से बाहर है, तो...
क्या? इसका मतलब... अब मेरे पास हमारे लिए और वक़्त होगा।
तुम बहुत ही बेग़ैरत हो।
चलो भी, सलीना, बस... मुझे दूसरा मौका दे दो, प्लीज़।
तुम्हारी याद आती है।
कम से कम इन थैलों को ऊपर पहुँचा देने दो।
इन्हें ऊपर ले जाने में मदद कर सकता हूँ?
-ठीक है। -हाँ? हाँ।
ठीक है।
मैं उठा लूँगा। यही तो करने की बात कही थी।
ब्रैड!
हैलो।
हैलो!
मिलकर बहुत अच्छा लगा। तुम्हारी मुस्कान बहुत प्यारी है।
सच?
लाखों लोग तुमसे यह कह चुके होंगे।
नहीं।
-चलो भी! -नहीं।
तुम चाहो तो मेरा हाथ थाम सकते हो।
हाँ, ठीक है।
-मेरी आँखों का मेकअप पसंद आया? -हाँ।
टिफ़ ने किया।
हम आर्बीज़ में साथ काम करती हैं।
इसे बिलौरी आँखें कहते हैं। उसने कहा यह लड़कों को भाता है।
-आर्बीज़ में काम करती हो? मस्त। -हाँ।
पहले काउंटर पर थी,
फिर मुझे सैंडविच बनाने का तुच्छ काम सौंप दिया गया।
-अफ़सोस है। -बोलिंग पसंद है?
बोलिंग, हाँ। बेशक पसंद है।
इसके बाद बोलिंग या सैंटा मॉनिका पियर जा सकते हैं।
बस वैन को मेसेज कर दूँ ताकि मुसीबत में न पड़ूँ।
वैन कौन है?
मेरा भाई।
मेरे माता-पिता गुज़र चुके हैं। तो, मेरा भाई नियम बनाता है।
-मुझे अफ़सोस है। -उनका पालन न किया
तो वह मेरा फ़ोन छीन लेगा।
पर तुम्हारे प्रोफ़ाइल पर लिखा था कि तुम 25 की हो, है न?
हाँ।
ओह, मेरी समझ में नहीं आ रहा, तुम्हारा भाई तुम्हारा फ़ोन छीन लेता है?
वह बहुत ही सख़्त है।
हाँ, यह तो मुश्किल लगता है।
टिफ़ ने मुझे लिपस्टिक भी लगाई। कैंडी यम-यम नाम की।
उसने कहा यह लिक्विड लिपस्टिक है और चूमने पर मिटेगी नहीं।
बोलिंग करने के बाद हमने चूमा तो यह मिटेगी नहीं।
-जानकर अच्छा लगा। -आप क्या लेंगे?
-एक म्यूल, प्लीज़। -अभी लाई!
-एक और सेवनअप लाऊँ, जान? -हाँ।
तो... मैं ज़रा गुसलखाने होकर आता हूँ।
-ठीक है। -मैं अभी आया।
-ठीक है। -ठीक है?
यह कभी कारगर नहीं होगा, वैन।
क्या?
-क्यों नहीं? -ज़िंदगी टुकड़ों में बाँटते हो।
हर पहलू को अलग रखते हो, मुझे पता ही नहीं होता कि क्या चल रहा है।
मानो तुम्हारे इर्द-गिर्द रहस्य का घेरा हो।
आख़िर इसका क्या मतलब है?
हर चीज़।
हमेशा अपने फ़ोन पर मेसेज भेजते रहते हो।
मैं पूछती हूँ, "कौन था?" "कोई नहीं।" "क्या बात कर रहे हो?""कुछ नहीं।"
हाँ, क्योंकि वह काम से संबंधित है। उबाऊ होता है।
ठीक है।
ठीक है, तुम्हारी बहन का क्या?
मेरा मतलब, वह तुम्हारी ज़िंदगी का बेहद अहम हिस्सा है
और मैं उससे मिली तक नहीं हूँ।
इससे साबित होता है कि तुम संजीदा नहीं हो।
अगर मैंने उससे परिचय कराया...
तो हमारा रिश्ता नहीं रहेगा, ठीक है? हम साथ नहीं रह पाएँगे।
बस वह ही वह रह जाओगी
और सोचने लगेगी कि तुम्हारी सबसे पक्की सहेली है
और फिर तुम्हें दिन में तीस बार मेसेज भेजेगी।
नहीं, सच में और फिर एकदम से तुम सोचोगी कि "ज़िंदगी बहुत छोटी है" और चली जाओगी।
मेरा यकीन करो।
अच्छा, शायद तुम मुझे अच्छे से नहीं जानते।
या शायद मैं उसे बहुत अच्छे से जानता हूँ।
माफ़ करना।
देखा?
मानो उसे मेरे ख़ुश होने का आभास हो गया हो।
वायलेट। एक मीटिंग में हूँ। वापस फ़ोन करूँ?
रुको, मेरे खाते में 30 डॉलर भेज दो।
वेट्रेस पैसे भरने को कह रही है।
उसे लगता है लड़का वापस नहीं आएगा, पर वह आएगा।
वह गुसलखाने गया था।
तुम डेट पर हो? क्या मतलब है?
हे भगवान, वायलेट, क्या तुमने... मैंने वह ऐप डिलीट करने को कहा था।
-तुम कहाँ हो? -द पर्पल पिग में।
मस्त रेस्तराँ है, भले ही सूअर बैंगनी नहीं गुलाबी होते हैं।
-और उस लड़के को गए कितना समय हो गया? -ज़्यादा वक्त नहीं।
उसका नाम ब्रैड है और उसने मुझे सुपरस्वाइप किया।
अमीर है। टिफ़ ने कहा उसे अपना बना लेती।
पता है क्या? वहीं रुको, ठीक है। कहीं मत जाना।
-मैं दस मिनट में आता हूँ। -यहाँ मत आना। वैन!
तुम्हारी बहन के साथ सब ठीक तो है?
-शायद। माफ़ करना, मुझे... -तुम्हें जाना होगा।
-कोई बात नहीं। -जल्द वापस आऊँगा।
मैं अभी आया। मैं...
जैक, एक सेकंड बात कर सकते हैं?
मुझे खाते वक़्त बात करना पसंद नहीं है।
लोग तो यही करते हैं। बाहर खाने जाते हैं और बातें करते हैं।
बाहर खाने जाता हूँ, तो खाता हूँ।
तो खाने के बाद बात करें?
उसके बाद मुझे खाना पचाना पसंद है।
-तो बात करना कब पसंद है? -मुझे बात करना पसंद नहीं।
पता है न यह समस्या हो सकती है?
-मेलजोल के नज़रिए से... -मुझे मिलना-जुलना पसंद नहीं।
जैक, नौकरी वापस पाने के लिए तुम्हें कोशिश करनी होगी।
मैं संजीदा हूँ।
तुम अच्छा कर रहे थे। तीन महीने अच्छे गुज़रे।
तीन सुहाने महीने।
पर, मेरा मतलब, वह एक झटका तो था,
पर ऐसा कुछ नहीं हुआ कि उससे उबर न पाएँ।
अब, मैंने फ़ोन पर सूज़ से बात की।
मैंने उनसे कहा कि यह पूरा वाक़या एक ग़लतफ़हमी थी।
अब, वे तुम्हारी बात सुनने को तैयार हैं। वापस जाओ। उनसे बात करो।
लेकिन कोशिश करनी होगी, जैक।
यह नौकरी चाहिए, तो पूरी कोशिश करनी होगी।
मेरी बात सुन रहे हो?
हाँ।
तो, क्या तुम ऐसा करोगे? वापस जाकर माफ़ी माँगोगे?
किस चीज़ की? मैंने उत्तम प्रोग्राम लिखा।
तुमने अपने बॉस को कम समझ वाला बुलाया।
-वह कम समझ वाला ही है। -ऐसा नहीं कहना चाहिए।
-माफ़ी नहीं माँगूँगा। -यह नौकरी चाहिए।
-दूसरी मिल जाएगी। -अच्छा?
याद है यह नौकरी मिलने में कितना वक़्त लगा था?
यह जगह कुछ चीज़ें नज़रअंदाज़ करने को राज़ी थी।
बाकी सब छोड़कर तुम्हारी होशियारी पर ध्यान देने को।
सब ऐसा नहीं करते। तुम यह मौका बर्बाद नहीं कर सकते।
अब रूम्बा की बात कर सकते हैं?
रूम्बा जाए भाड़ में। एक बचकाना, बेकार खिलौना है।
वह एक रोबोटिक वैक्यूम है और अभियांत्रिकी का शानदार नमूना भी।
तुम 25 साल के हो।
तुम चाहते हो तुम्हारा पिता हमेशा मदद करता रहे?
-हाँ। -मुझे कैंसर है, जैक।
अपनी ज़िंदगी के लिए लड़ रहा हूँ।
और मैं लड़ता रहूँगा।
पर तुम्हारी नौकरी होना ज़रूरी है।
और तुम्हें किराया देना और लोगों के
देखने पर उनसे बात करना, लड़की के मुस्कुराने पर मुस्कुराना याद रखना होगा।
मुझे जानना है कि तुम ठीक रहोगे, जैक। मेरी बात सुन रहे हो?
हाँ।
अब शांति से खा सकता हूँ। आख़िरी टुकड़े पर ध्यान देना चाहूँगा।
ज़रूर।
वायलेट।
-हे भगवान, चलो। -तुम यहाँ क्या कर रहे हो? जाओ!
यहाँ तुम्हें लेने आया हूँ। अपने बटन बंद करो और चलो।
-नहीं! डेट पर हूँ। -टिंडर के लिए मना किया था।
यह टिंडर की नहीं, बंबल की डेट है, बेवकूफ़!
जो भी हो, डेटिंग ऐप है। डेटिंग ऐप से मना किया था।
-तुमने नियम तोड़ा। चलो। -मुझे नहीं जाना। उसने सुपरस्वाइप किया था।
-उसने कहा मेरी मुस्कान प्यारी है। -वापस नहीं आएगा।
-वह बस गुसलखाने गया है। -चलो।
मुझे छुओ मत। नहीं!
-इस बारे में गाड़ी में बात करते हैं। -नहीं! छुओ मत!
हम जा रहे हैं। तुम तमाशा कर रही हो।
-तमाशा तुम कर रहे हो! -इसने छूने से मना किया।
-दखल मत दो। -उसे अकेला छोड़ दो।
-यहाँ से निकलो। -कमीने!
मैं कमीना हूँ, हाँ? मैं बुरा आदमी हूँ?
तुमसे नफ़रत करती हूँ!
तुम यह कर सकते हो।
बस आधा ब्लॉक बचा है।
धत् तेरे की।
मैं अब घर वापस जा रहा हूँ।
नहीं, रुको, मुड़ो। तुम यह कर सकते हो। आधा रास्ता पार कर लिया।
कुत्ता।
यहाँ एक कुत्ता है, मैंडी।
-कुत्ता है। -ठीक है। साँस लो।
शांत कुत्ता है। भौंक नहीं रहा। ठीक है?
-वापस जा रहा हूँ। -नहीं, रुको।
गुझिया के बारे में सोचो। कौन सी वाली मँगाओगे?
खोए वाली।
गरमागरम खाओगे या हल्की सी ठंडी?
-गरमागरम। -मुँह में पानी आ गया।
अच्छा, कुत्ते के आगे चले आओ। वह मिलनसार कुत्ता है।
मिलनसार कुत्ता।
मैंने कर लिया।
मैंने कर लिया, मैंडी!
तुमने कर लिया!
-मैं कॉफ़ी शॉप तक चला आया। -तुमने कर दिखाया!
-दे ताली! हाँ! -गुझिया खाने का समय है।
बिल्कुल सही कहा!
हम नाच रहे हैं।
हैरिसन, तुम सबके सामने अपना तमाशा बना रहे हो
और मोटे मुर्गे की तरह दिख रहे हो।
ए, रुको, जैक! रुको! तुम्हारे पापा के साथ शाम कैसी बीती?
मैंने छह बिना मात वाली दोहरी चाल चलीं,
पीट्ज़ा के तीन टुकड़े खाए और दो शरबत पिए
-क्योंकि मुफ़्त में गिलास भर रहे थे। -बहुत अच्छे।
मैंने ऑस्टिन से माफ़ी माँगने का फ़ैसला किया।
यह तो बहुत अच्छी बात है!
-तो, उस बारे में अपने पापा से बात की? -उन्हें कैंसर है।
शायद मरने वाले हैं। तो मुझे नौकरी चाहिए।
क्या? जैक...
मेरे पापा ने रूम्बा के लिए पैसे उधार दिए, तो अब मैं इसे चलाना चाहूँगा।
रुको, जैक, हम इस बारे में बात कर सकते हैं?
जैक, चलो भी।
जैक!
हे भगवान।
जैक, मैं समझती हूँ
अगर इस बारे में बात करने को तैयार नहीं हो।
मैं ऑस्टिन से माफ़ी माँगूँगा हालाँकि वह एकदम गधा है।
तुम यही चाहती थी। इसमें बात क्या करनी है?
तुम्हारे पापा की बात कर रही हूँ, जैक।
-मैं जानती हूँ यह बहुत गंभीर... -अभी नहीं।
मुझे इस चीज़ का बहुत समय से इंतज़ार था।
-अपना फ़ोन दो! -नहीं!
-मुझ पर धौंस नहीं जमा सकते! -क्या हुआ?
अब और बंबल नहीं, ठीक है?
-न फ़ेसबुक, न इंस्टाग्राम! -शांत हो जाओ।
मैं लड़कों से कैसे मिलूँगी? मैं सैंडविच बनाती हूँ!
-कोई बात नहीं। -ड्रामा क्लब में मिलो।
-सामान्य लड़कों से! -ए, वैन।
-वायलेट, तुम खुद सामान्य नहीं हो। -वैन, बहुत हुआ!
मैं बोलना सीख रही हूँ
और एक बार उसका अभ्यास पूरा हो गया तो बाकी सबकी तरह बन जाऊँगी।
वायलेट।
मुझे ऐसा नहीं कहना चाहिए था, मैं... यहाँ वापस आओ।
-दरवाज़ा खोलोगी? -नहीं!
तुम नहीं जानते।
तुम नहीं जानते। नहीं जानते...
तुम नहीं जानते, वैन।
सोचते हो कि सब जानते हो, पर नहीं जानते। माँ कहती थीं कि मैं ख़ूबसूरत हूँ।
हर दिन माँ मुझसे कहतीं कि मैं ख़ूबसूरत हूँ और हर लड़का मुझे पाकर ख़ुशकिस्मत होगा।
और अब वह और पापा मर चुके हैं
और मैं तुम्हारे साथ फँस गई हूँ और सच कहूँ तो, तुम गधे हो!
तुम... नहीं!
-जान, सब ठीक है। -नहीं!
कोई बात नहीं। तुम ठीक हो, जान?
-नहीं! मुझे मत छुओ! -ठीक है।
मुझे माफ़ कर दो।
माफ़ कर दो। ग़लती हो गई।
-मुझे वह नहीं कहना चाहिए था। -होता है।
पता है क्या? तुम्हें बर्कली चले जाना चाहिए।
निकाल सको तो यहाँ से निकल जाओ।
मैं वायलेट को चाहती हूँ।
जानती हूँ कि वह... चुनौतीपूर्ण है। पर उसे चाहती हूँ।
इन सभी से प्यार करती हूँ, तो...
वायलेट, चुप हो जाओ!
चुप हो जाओ!
जैक! जैक।
रूम्बा तैयार है।
-रूम्बा? रूम्बा तैयार है! -हाँ।
वायलेट?
वायलेट। वाई, रूम्बा तैयार है।
ए, वायलेट, जान।
-मुझे देखना है। -तुम ठीक तो हो?
-देखना चाहती हो? -मुझे रूम्बा देखना है।
-चलो, उठो। तैयार हो? -मुझे माफ़ कर दो, मैंडी।
प्लीज़ माफ़ी मत माँगो, कोई बात नहीं।
आओ।
तैयार हो?
जैक, क्यों न वायलेट को उद्घाटन करने दें?
वायलेट? नहीं। इतनी जटिल चीज़ को लेकर इस पर भरोसा नहीं।
जैक, बस एक बटन ही तो दबाना है?
ए, जैक, क्या ख़्याल है?
अगर तोड़ा, तो इसके पैसे देने पड़ेंगे।
नज़रें मिलाना। शांत रहना। गहरी साँस लेना। गुस्सा आए, तो गिनती करना।
अगर मैं सच्चा रूप दिखाता, तो कभी माफ़ी न माँगता।
तो सच्चा रूप मत दिखाना।
-मुझे पसंद नहीं कि कोई मुझे छुए। -जानती हूँ।
तुम यह कर लोगे।
संवाद अनुवादक श्रुति शुक्ला
रचनात्मक पर्यवेक्षक रवीन्द्र शंकर शुक्ल